บัตเตอร์ฟลาย (เพลงโคจิ วาดะ)

Butter-Fly (บัตเตอร์ฟลาย) เป็นเพลงญี่ปุ่นที่ขับร้องโดย โคจิ วาดะ เป็นซิงเกิ้ลเปิดตัววางจำหน่ายเมื่อวันที่ 23 เมษายน ค.ศ. 1999 ผู้ผลิตคือ NEC อินเตอร์แชนแนล จัดจำหน่ายโดย คิงเรคคอร์ด

นอกจากนี้ยังมีการทำใหม่อีกครั้งคือ Butter-Fly ~Strong Version~, Butter-Fly ~tri.Version~, Seven ~tri.Version~

ประวัติ 
Butter-Fly เป็นเพลงเปิดตัวของศิลปินอย่างโคจิ วาดะ โดยถูกใช้เป็นเพลงโอเพนนิงของ ดิจิมอนแอดเวนเจอร์ และด้วยความนิยมของเพลงนี้ ทำให้วาดะ ได้เป็นนักร้องประจำเพลงโอเพนนิงของดิจิมอนมาทั้ง 5 ภาคด้วยกัน พร้อมทั้งติดยอดขายในอันดับ 2 ของประเทศอีกด้วย

รายชื่อเพลง 
ทุกเพลงเรียบเรียงโดย จิเอรุ วาตานาบะ
 Butter-Fly [4:18]
 เนื้อร้องและทำนอง：ฮิเดโนริ จิวาตะ
ในรูปแบบเดิมวาดะต้องการจะใช้ตัวเพลงเป็นแนวบัลลาด แต่ได้ปรับเปลี่ยนเป็นดนตรีเพลงร็อคและเป็นเพลงแรกที่วาดะร้อง
 Seven [4:17]
 เนื้อร้องและทำนอง：โคเฮย์ โคยามะ
 Butter-Fly (คาราโอเกะ)
 Seven (คาราโอเกะ)

เพลงที่ถูกใช้ประกอบ 
 เพลงโอเพนนิงของ ดิจิมอนแอดเวนเจอร์ (#1)
 เพลงประกอบของ ดิจิมอนแอดเวนเจอร์ (#1, #2)
 เพลงโอเพนนิงของภาพยนตร์ ดิจิมอนแอดเวนเจอร์ วอร์เกมส์ของพวกเรา (#1)

Butter-Fly ~Strong Version~ 

Butter-Fly ~Strong Version~ (บัตเตอร์ฟลาย ~สตรองเวอร์ชัน~) เป็นซิงเกิลที่ 10 ของโคจิ วาดะ วางจำหน่ายเมื่อวันที่ 22 เมษายน ค.ศ. 2009 ผู้ผลิตคือ T.Y. Entertainment (Index Music ในอดีต) จัดจำหน่ายโดย คิงเรคคอร์ด

เป็นผลงานครบรอบ 10 ปีของเพลง Butter-Fly ซึ่งเป็นผลงานเปิดตัวของโคจิ วาดะ โดยเปลี่ยนทำนองดนตรีเรียบเรียงให้หนักแน่นขึ้น

รายชื่อเพลง 
 Butter-Fly ~Strong Version~ [4:30]
 เนื้อร้องและทำนอง：ฮิเดโนริ จิวาตะ เรียบเรียง: จิเอรุ วาตานาบะ
 Seven ~10th Memorial Version~ [4:37]
 เนื้อร้องและทำนอง：โคเฮย์ โคยามะ เรียบเรียง: จิเอรุ วาตานาบะ
 Butter-Fly ~Strong Version~ (Original Karaoke)
 Seven ~10th Memorial Version~  (Original Karaoke)

Butter-Fly ~tri.Version~ 

Butter-Fly ~tri.Version~ (บัตเตอร์ฟลาย ~tri.Version~) เป็นซิงเกิลที่ 14 ของโคจิ วาดะ วางจำหน่ายเมื่อวันที่ 25 พฤศจิกายน ค.ศ. 2015 ผู้ผลิตคือ Dolly Music Publishing จัดจำหน่ายโดย คิงเรคคอร์ด

เป็นเพลงที่ถูกทำใหม่อีกครั้งโดยถูกใช้เป็นเพลงโอเพนนิงของ ดิจิมอนแอดเวนเจอร์ tri.

รายชื่อเพลง 
 Butter-Fly ~tri.Version~ [3:47]
 เนื้อร้องและทำนอง：ฮิเดโนริ จิวาตะ เรียบเรียง: จิฮิโระ ทามาคิ
 Butter-Fly ~tri.Version~ (Original Karaoke) [3:43]

Seven ~tri.Version~ 

Seven~tri.Version~ เป็นซิงเกิลที่ 15 ของโคจิ วาดะ วางจำหน่ายเมื่อวันที่ 30 มีนาคม ค.ศ. 2016 ผู้ผลิตคือ Dolly Music Publishing จัดจำหน่ายโดย คิงเรคคอร์ด

ถูกใช้เป็นเพลงเอนดิงของ ดิจิมอนแอดเวนเจอร์ tri. บทที่ 2 ทั้งนี้ อายูมิ มิยากิ, AiM ได้คอรัสเพลงนี้อีกด้วย

หลังจากวางจำหน่ายภายใน 1 สัปดาห์ โคจิ ได้เสียชีวิตลง เมื่อวันที่ 3 เมษายน ปีเดียวกัน จึงกลายเป็นผลงานชิ้นสุดท้ายในการทำเพลง

รายชื่อเพลง 
 Seven~tri.Version~ [4:14]
 เนื้อร้องและทำนอง：โคเฮย์ โคยามะ เรียบเรียง: จิเอรุ วาตานาบะ
 Seven~tri.Version~ (Original Karaoke) [4:11]

เพลงที่ถูกบรรจุในอัลบั้ม 
 Butter-Fly
all of my mind
The Best Selection〜Welcome Back!
re-fly

การนำไปร้องใหม่ 
 มาซาอากิ เอ็นโด ร้องเพลงขับร้องใหม่ในอัลบั้ม ENSON ~COVER SONGS COLLECTION Vol.1~

การนำไปร้องใหม่ในภาษาอื่น

ซือตงเฉินลี่ Let's Fight 
ซือตงเฉินลี่ Let's Fight (จีนตัวเต็ม: 自動勝利 Let's Fight, พินอิน: Zìdòng shènglì Let's Fight) เป็นเพลงที่นำเพลง Butter-Fly มาถูกขับร้องใหม่เป็นภาษาจีนกวางตุ้ง และถูกใช้เป็นเพลงโอเพนนิงของดิจิมอนแอดเวนเจอร์ที่ออกอากาศทางช่อง TVB ในประเทศฮ่องกง ขับร้องโดย เจิ้ง อี้เจี้ยน และได้ถูกลงในอัลบั้ม Beautiful Life วางจำหน่ายในช่วงปี ค.ศ. 2000 ทั้งนี้เจิ้ง อี้เจียนเองก็กลายเป็นนักร้องชายที่โด่งดังที่สุดในเพลงสำหรับเด็ก จากพิธีมอบรางวัลเพลงเด็กทองคำประจำปี 2000 ของ TVB

ปีกรัก 
 
ปีกรัก เป็นเพลงที่มาจากอัลบั้ม เพลงฮิตการ์ตูน 9 ชุด ดิจิมอน ที่วางจำหน่ายเมื่อปี พ.ศ. 2544 โดยเป็นการนำเพลง Butter-Fly มาร้องในรูปแบบภาษาไทย ประพันธ์เนื้อร้องโดย เสกสรร สอนอิ่มศาสตร์ ขับร้องโดย จิรายุ ผ่องสุวรรณ แต่มักจะเข้าใจผิดว่า ธนัท ตันอนุชิตติกุล เป็นผู้ขับร้อง และจากความนิยมของเพลงนี้ทำให้ยอดขายสูงถึงล้านตลับและได้วางจำหน่ายปกใหม่และเพิ่มเพลงใหม่คือ  ปีกรัก (Remix) ขับร้องโดย ณัฐธีร์ ยอดศิลป์ชัย และ ธนัท-ธนพ ตันอนุชิตติกุล และด้วยความนิยมจากอัลบั้มดังกล่าวทำให้ได้ผลิตอัลบั้มเพลงเด็กชุดอื่นๆ ตามมาจนถึงอัลบั้มชุด เพลงฮิตไฮไลท์การ์ตูน 9 ดิจิมอนเทมเมอร์

อ้างอิง 

เพลงญี่ปุ่น
เพลงในปี พ.ศ. 2542